|  |  |  |  |
| --- | --- | --- | --- |
| https://encrypted-tbn0.gstatic.com/images?q=tbn:ANd9GcSIQHutQLC5bqII-sm5ayD9PJRfaReKetabf5SM6_aw0Ye62SNrAUB_zY8  ΕΛΛΗΝΙΚΗ ΔΗΜΟΚΡΑΤΙΑ  ΥΠΟΥΡΓΕΙΟ ΥΓΕΙΑΣ  1η Υ.ΠΕ. ΑΤΤΙΚΗΣ  ΓΕΝΙΚΟ ΝΟΣΟΚΟΜΕΙΟ  Α Θ Η Ν Ω Ν  «ΚΟΡΓΙΑΛΕΝΕΙΟ – ΜΠΕΝΑΚΕΙΟ» Ε.Ε.Σ. | | Αθήνα, 02 Αυγούστου 2023  Αρ. πρωτ.: **……………** | |
| Δ/ΝΣΗ:  ΤΜΗΜΑ:  ΔΙΕΥΘΥΝΣΗ:  ΤΑΧ. ΚΩΔ.:  ΠΛΗΡΟΦΟΡΙΕΣ:  ΤΗΛΕΦΩΝΟ:  e-mail: | ΔΙΟΙΚΗΤΙΚΟΥ  ΠΡΟΜΗΘΕΙΩΝ  ΑΘΑΝΑΣΑΚΗ 2  115 – 26  κ. Άννα Μάζη  213 2068917-8918  prom@0310.syzefxis.gov.gr | | **ΠΡΟΣ:**  **ΕΤΑΙΡΕΙΑ**  **«CARDIOSCIENCE P.C.**  **Λιακόπουλος».** |
|  |  | |  |

**ΠΡΟΣΚΛΗΣΗ ΥΠΟΒΟΛΗΣ ΠΡΟΣΦΟΡΩΝ ΜΕ ΤΗ ΔΙΑΔΙΚΑΣΙΑ ΤΗΣ ΔΙΑΠΡΑΓΜΑΤΕΥΣΗΣ ΧΩΡΙΣ ΠΡΟΗΓΟΥΜΕΝΗ ΔΗΜΟΣΙΕΥΣΗ, ΓΙΑ ΑΝΑΔΕΙΞΗ ΑΝΑΔΟΧΟΥ ΓΙΑ ΤΗΝ ΥΠΗΡΕΣΙΑ «ΕΤΗΣΙΑ ΣΥΝΤΗΡΗΣΗ ΚΑΙ ΕΠΙΣΚΕΥΗ MONITORS Μ.Ε.Π.Κ. (10 MONITOR και 1 ΚΕΝΤΡΙΚΟ ΣΤΑΘΜΟ)» ΜΕ CPV: 50800000-3 ΠΡΟΫΠΟΛΟΓΙΣΜΕΝΗΣ ΔΑΠΑΝΗΣ 21.000,00€ ΣΥΜΠΕΡΙΛΑΜΒΑΝΟΜΕΝΟΥ του ΦΠΑ (Α.Α.22/2023)**

**ΑΝΤΙΚΕΙΜΕΝΟ ΤΟΥ ΔΙΑΓΩΝΙΣΜΟΥ-ΣΥΝΟΠΤΙΚΑ ΣΤΟΙΧΕΙΑ**

|  |  |
| --- | --- |
| **Είδος διαγωνισμού** | ΑΠΕΥΘΕΙΑΣ ΑΝΑΘΕΣΗ |
| **Αναθέτουσα Αρχή** | ΝΠΔΔ Γ.Ν.Α. «Κοργιαλένειο-Μπενάκειο» Ε.Ε.Σ. |
| **Κριτήριο Κατακύρωσης** | Πλέον συμφέρουσα από οικονομική άποψη βάσει τιμής προσφορά |
| **Τόπος υποβολής Προσφορών** | Πρωτόκολλο  Γ.Ν.Α. «Κοργιαλένειο-Μπενάκειο» Ε.Ε.Σ.,  Αθανασάκη 2, Τ.Κ. 11526 Αθήνα |
| **Ημερομηνία Λήξης Κατάθεσης Προσφορών** | Ημερομηνία:18/08/2023 Ημέρα: ΠΑΡΑΣΚΕΥΗ  Ώρα:14:00 |
| **Χρόνος Διενέργειας** | Ημερομηνία: 21/08/2023, ΔΕΥΤΕΡΑ και ώρα 11:00 |
| **Τόπος Διενέργειας** | **Γραφείο Τμήματος Προμηθειών** |
| **Περιγραφή Είδους/Υπηρεσίας** | **Υ ΥΠΗΡΕΣΙΑ «ΕΤΗΣΙΑ ΣΥΝΤΗΡΗΣΗ ΚΑΙ ΕΠΙΣΚΕΥΗ 10 ΜΟΝΙΤΟΡ και 1 ΚΕΝΤΡΙΚΟΥ ΣΤΑΘΜΟΥ στη ΜΕΠΚ»**  **ΜΕ CPV: 50800000-3** |
| **Προϋπολογισθείσα Δαπάνη** | 21.000,00€ ΣΥΜΠΕΡΙΛΑΜΒΑΝΟΜΕΝΟΥ ΦΠΑ |
| **Διάρκεια της σύμβασης** | 12 ΜΗΝΕΣ |
| **Χρόνος και Τόπος Παράδοσης** | Γ.Ν.Α. «Κοργιαλένειο-Μπενάκειο» Ε.Ε.Σ. |

Έχοντας υπόψη τις διατάξεις:

1. του Ν.4782/2021 «Εκσυγχρονισμός, απλοποίηση και αναμόρφωση του ρυθμιστικού πλαισίου των δημοσίων συμβάσεων, ειδικότερες ρυθμίσεις προμηθειών στους τομείς της άμυνας και της ασφάλειας και άλλες διατάξεις για την ανάπτυξη, τις υποδομές και την υγεία»
2. του Ν. 4727/2020 Ψηφιακή Διακυβέρνηση- Ηλεκτρονικές Υπηρεσίες
3. του Ν.4412/2016 (ΦΕΚ 147/8-8-2016 τ.Α΄) «Δημόσιες Συμβάσεις Έργων, Προμηθειών και Υπηρεσιών (προσαρμογή στις Οδηγίες 2014/24/ΕΕ και 2014/25/ΕΕ)»
4. του Ν.4542/2016 (Α΄95) άρθρο τέταρτο «Ρυθμίσεις για την Εθνική Κεντρική Αρχή Προμηθειών Υγείας»
5. Του Ν.4270/2014 (Α' 143) «Αρχές δημοσιονομικής διαχείρισης και εποπτείας (ενσωμάτωση της Οδηγίας 2011/85/ΕΕ) – δημόσιο λογιστικό και άλλες διατάξεις»
6. του Ν.4152/2013, υποπαρ.Ζ5 περί συναλλαγών μεταξύ επιχειρήσεων και δημοσίων αρχών
7. του Ν.3918/11, άρ.13 «Διαρθρωτικές αλλαγές στο σύστημα υγείας και άλλες διατάξεις»
8. του N.3329/05 (ΦΕΚ 81 Α’/4-4-05) «Εθνικό Σύστημα Υγείας και Κοινωνικής Αλληλεγγύης και λοιπές διατάξεις»
9. του Π.Δ.80/2016 «Ανάληψη Υποχρεώσεων από τους Διατάκτες»
10. Την υπ’ αριθ. πρωτ. 2501/03-08-2022 Εγκύκλιο της Ε.Κ.Α.Π.Υ (ΑΔΑ: 6Ι8Λ46ΜΨΙΦ-Τ00).
11. **Το υπ’ αριθ. πρωτ. 17176/27-06-2023 έγγραφο του Τμήματος Βιοϊατρικής Τεχνολογίας όπου ενημερώνει για τη λήξη της εγγύησης των monitors Vitus 18 (10 monitor και 1 κεντρικό σταθμό) της Μ.Ε.Π.Κ. στις 21/5/2023 και αιτείται τη σύναψη σύμβασης συντήρησης σύμφωνα και με τη συνημμένη βεβαίωση αποκλειστικότητας με την εταιρία CardioScience P.C. Λιακόπουλος.**
12. **Το υπ’ αριθ. πρωτ. 20379/31-07-2023 (Συν/ση 24η / Θ. Β΄ Εκτός Ημερήσιας Διάταξης) απόφαση του Διοικητικού Συμβουλίου Γ.Ν.Α. «Κοργιαλένειο-Μπενάκειο» Ε.Ε.Σ.**
13. **Την Απόφαση Ανάληψης Υποχρέωσης με ΑΔΑ: 9ΛΧΨ46904Χ-82Β.**
14. Των σε εκτέλεση των ανωτέρω νόμων εκδοθεισών κανονιστικών πράξεων, των λοιπών διατάξεων που αναφέρονται ρητά ή απορρέουν από τα οριζόμενα της παρούσας διακήρυξης, καθώς και του συνόλου των διατάξεων του ασφαλιστικού, εργατικού, κοινωνικού, περιβαλλοντικού και φορολογικού δικαίου που διέπει την ανάθεση και εκτέλεση της παρούσας σύμβασης, έστω και αν δεν αναφέρονται ρητά παραπάνω,

**ΠΡΟΣΚΑΛΟΥΜΕ**

σε κατάθεση γραπτών και σφραγισμένων προσφορών, για την παροχή υπηρεσιών **«Ετήσια Συντήρηση και Επισκευή Μόνιτορ της Μ.Ε.Π.Κ.»**, προϋπολογισθείσας δαπάνης **21.000,00€ συμπεριλαμβανομένου ΦΠΑ**, στα πλαίσια της διαδικασίας διαπραγμάτευσης χωρίς προηγούμενη δημοσίευση για τεχνικούς λόγους και προστασίας αποκλειστικών δικαιωμάτων και με κριτήριο κατακύρωσης την πλέον συμφέρουσα από οικονομική άποψη προσφορά αποκλειστικά βάσει τιμής.

Η αποσφράγιση των προσφορών θα γίνει στο Νοσοκομείο (Γραφείο Τμήματος Προμηθειών), ενώπιον επιτροπής, στις 21/08/2023, ημέρα Δευτέρα και ώρα 11:00.

**Η ημερομηνία λήξης κατάθεσης των προσφορών είναι η προηγούμενη (εργάσιμη) ημέρα από την ημερομηνία διενέργειας του διαγωνισμού, δηλαδή στις 18/08/2023, ημέρα Παρασκευή και ώρα 14:00,** ήτοι τουλάχιστον πέντε (5) εργάσιμες ημέρες μετά τη δημοσίευση της παρούσας στο ΚΗΜΔΗΣ. Η κατάθεση των προσφορών θα γίνεται στο Πρωτόκολλο του Νοσοκομείου. Προσφορές που κατατίθενται στην Υπηρεσία μετά την παραπάνω ημερομηνία είναι εκπρόθεσμες και θα επιστρέφονται χωρίς να αποσφραγισθούν.

### Διευκρινήσεις:

1. Το πλήρες κείμενο της διακήρυξης είναι αναρτημένο σε ηλεκτρονική μορφή στην ιστοσελίδα της αναθέτουσας αρχής: [http://www.korgialenio-benakio.gr](http://www.korgialenio-benakio.gr/)
2. Το πλήρες κείμενο της πρόσκλησης δημοσιεύτηκε στο Κ.Η.Μ.ΔΗ.Σ. σύμφωνα με τα οριζόμενα στο Ν.4412/16.
3. Δικαίωμα συμμετοχής στο διαγωνισμό έχουν φυσικά ή νομικά πρόσωπα ή ενώσεις/κοινοπραξίες αυτών ή συνεταιρισμοί που πληρούν τους όρους της Πρόσκλησης.
4. Οι προσφορές θα κατατεθούν στην ελληνική γλώσσα μέσα **σε κλειστό σφραγισμένο φάκελο (κυρίως φάκελος)** ο οποίος θα περιλαμβάνει **τέσσερις** **(4) υποφακέλους**:

* **έναν υποφάκελο με την τεχνική προσφορά,**
* **έναν υποφάκελο με την οικονομική προσφορά και**
* **έναν υποφάκελο με τα δικαιολογητικά συμμετοχής**
* **έναν υποφάκελο με τα δικαιολογητικά κατακύρωσης (βλ. παρ.11).**

1. Ο κυρίως φάκελος θα φέρει τα πλήρη στοιχεία του αποστολέα, καθώς και τα στοιχεία της πρόσκλησης (τον αριθμό και τον τίτλο/αντικείμενο της πρόσκλησης, την επωνυμία του διενεργούντος το διαγωνισμό και την ημερομηνία διενέργειας).
2. Μέσα στον κυρίως φάκελο τοποθετούνται τα παρακάτω:

**Α)** Καλά σφραγισμένος υποφάκελος με τα ανωτέρω στοιχεία και την ένδειξη **ΔΙΚΑΙΟΛΟΓΗΤΙΚΑ ΣΥΜΜΕΤΟΧΗΣ** στον οποίο περιλαμβάνονται:

**Α1) Υπεύθυνη δήλωση** (όπως εκάστοτε ισχύει σε εφαρμογή και των άρθρων 1 και 3 του Ν. 4250/26-03-2014 (ΦΕΚ 74/Α/26-03-2014), του Ν. 1599/1986 στην οποία να αναγράφονται τα στοιχεία του διαγωνισμού, στον οποίο συμμετέχει ο οικονομικός φορέας και σύμφωνα με την οποία θα δηλώνεται ότι:

* Μέχρι και την ημέρα υποβολής της προσφοράς του ο οικονομικός φορέας δεν βρίσκεται σε μία από τις καταστάσεις των παρ. 1, 2 και 4β του άρθρου 73 και των παρ. 1 και 2 του άρθρου 74 για τις οποίες οι οικονομικοί φορείς αποκλείονται ή μπορούν να αποκλεισθούν από την συμμετοχή τους σε διαγωνισμούς του Δημοσίου.
* Αποδέχεται ανεπιφύλακτα τους όρους της παρούσας πρόσκλησης.
* Η προσφορά συντάχθηκε σύμφωνα με τους όρους της παρούσας πρόσκλησης των οποίων οι προσφέροντες έλαβαν πλήρη και ανεπιφύλακτη γνώση.
* Τα στοιχεία που αναφέρονται στην προσφορά είναι αληθή και ακριβή.
* Παραιτείται από κάθε δικαίωμα αποζημίωσής του σχετικά με οποιαδήποτε απόφαση της Αναθέτουσας Αρχής για αναβολή ή ακύρωση – ματαίωση του διαγωνισμού.
* Συμμετέχει σε μια μόνο σε μια μόνο προσφορά στο πλαίσιο του παρόντος διαγωνισμού. Στην περίπτωση νομικών προσώπων, η υπογραφή της ως άνω Υπεύθυνης Δήλωσης απαιτείται από τον κατά περίπτωση νόμιμο εκπρόσωπο του οικονομικού φορέα

**Α2) Παραστατικό εκπροσώπησης** εφόσον οι προμηθευτές συμμετέχουν με αντιπρόσωπο τους

**Β)** Καλά σφραγισμένος υποφάκελος με την ένδειξη **ΤΕΧΝΙΚΗ ΠΡΟΣΦΟΡΑ** στον οποίο τοποθετείται η τεχνική προσφορά με τα απαιτούμενα δικαιολογητικά και αντίγραφο αυτής σε έντυπη και ηλεκτρονική μορφή. Στην τεχνική προσφορά ο προσφέρων θα δηλώνει αναλυτικά τη συμμόρφωση ή μη των προσφερόμενων ειδών σε σχέση με τις αντίστοιχες **προδιαγραφές της Διακήρυξης (βλ. Παράρτημα).** Οι υποψήφιοι υποχρεούνται να προσκομίσουν όλα τα ζητούμενα στοιχεία, ή δείγματα των ειδών, σύμφωνα με τις κατά περίπτωση οδηγίες.

Οι συμμετέχοντες υποχρεούνται να δηλώσουν κάθε στοιχείο σχετικό με την αναφερόμενη προμήθεια, με πληροφοριακά έντυπα (πιστοποιήσεις ISO, CE, κ.λπ.) και να δηλώνουν το όνομα ή την Εμπορική Επωνυμία και Διεύθυνση του παραγωγού συσκευαστή.

**Γ)** Καλά σφραγισμένος υποφάκελος με τα ανωτέρω στοιχεία και την ένδειξη **ΟΙΚΟΝΟΜΙΚΗ ΠΡΟΣΦΟΡΑ** στον οποίο τοποθετείται η οικονομική προσφορά και αντίγραφο αυτής σε έντυπη μορφή και ηλεκτρονική μορφή.

1. Οι συμμετέχοντες στο διαγωνισμό μπορούν να υποβάλλουν προσφορά για το σύνολο των ειδών/υπηρεσιών που περιλαμβάνονται στην Πρόσκληση. Οι τιμές των προσφορών για τα προσφερόμενα είδη/υπηρεσίες θα εκφράζονται σε ευρώ (€). Στην προσφερόμενη τιμή θα περιλαμβάνονται οι τυχόν υπέρ τρίτων κρατήσεις, ως και κάθε άλλη επιβάρυνση εκτός ΦΠΑ. **Οι προσφερόμενες τιμές αναγράφονται αριθμητικώς και ολογράφως, είναι δεσμευτικές καθ’ όλη τη διάρκεια της σύμβασης και εναρμονίζονται με το Παρατηρητήριο Τιμών της ΕΠΥ. Προσφορές στις οποίες δεν προκύπτει με σαφήνεια η τιμή, που υπερβαίνουν την προϋπολογισθείσα δαπάνη ή που θέτουν όρο αναπροσαρμογής, απορρίπτονται ως μη κανονικές.** Εναλλακτικές προσφορές ή αντιπροσφορές απορρίπτονται.
2. Η ΑΠΟΣΦΡΑΓΙΣΗ του φακέλου των τεχνικών προσφορών, των οικονομικών προσφορών και των δικαιολογητικών κατακύρωσης γίνεται σε μία δημόσια συνεδρίαση.
3. Κατά την αποσφράγιση των προσφορών δικαιούνται να παρίστανται οι προσφέροντες στο διαγωνισμό ή οι νόμιμοι εκπρόσωποι αυτών, που απαραίτητα θα πρέπει να έχουν νόμιμο παραστατικό εκπροσώπησης.
4. Κατά την αξιολόγηση η Υπηρεσία διατηρεί το δικαίωμα να ζητήσει οποιοδήποτε διευκρίνιση ή στοιχείο κρίνει απαραίτητο.

### Ο τελικός ανάδοχος προς απόδειξη της μη συνδρομής των λόγων αποκλεισμού από διαδικασίες σύναψης δημοσίων συμβάσεων των παρ.1 και 2 του άρθρου 73 του Ν.4412/2016 θα πρέπει να προσκομίσει και τα παρακάτω δικαιολογητικά κατακύρωσης σύμφωνα με το άρθρο 80 του Ν.4412/2016.

**α. Απόσπασμα ποινικού μητρώου**. Που εκδίδεται έως τρείς (3) μήνες πριν από την υποβολή τους Η υποχρέωση αφορά ιδίως: αα) στις περιπτώσεις εταιρειών περιορισμένης ευθύνης (Ε.Π.Ε.) και προσωπικών εταιρειών (Ο.Ε. και Ε.Ε.), τους διαχειριστές, ββ) στις περιπτώσεις ανωνύμων εταιρειών (Α.Ε.), τον Διευθύνοντα Σύμβουλο, καθώς και όλα τα μέλη του Διοικητικού Συμβουλίου, γγ) στις περιπτώσεις των συνεταιρισμών τα μέλη του Διοικητικού συμβουλίου

**β. Φορολογική ενημερότητα.** Το παρόν πιστοποιητικό θα πρέπει να ισχύει κατά τον χρόνο υποβολής του.

**γ. Ασφαλιστική ενημερότητα** (άρθρο 80 παρ.2 του Ν.4412/2016). Το παρόν πιστοποιητικό θα πρέπει να ισχύει κατά τον χρόνο υποβολής του.

**δ. Πιστοποιητικό ΓΕΜΗ ή το ισχύον καταστατικό** της εταιρείας από όπου προκύπτουν τα μέλη και ο νόμιμος εκπρόσωπος της εταιρείας (Το παρόν πιστοποιητικό γίνεται αποδεκτό εφόσον έχει εκδοθεί έως τριάντα (30) εργάσιμες ημέρες πριν την υποβολή του).

Σε περίπτωση αδυναμίας προσκόμισης των ανωτέρω πιστοποιητικών εντός δέκα (10) ημερών από τη σχετική πρόσκληση ο υποψήφιος ανάδοχος αποκλείεται από τη διαδικασία και καλείται ο αμέσως επόμενος στην κατάταξη συμμετέχων.

1. Με την υπογραφή της σύμβασης, ο προμηθευτής υποχρεούται στην **έκδοση εγγυητικής επιστολής καλής εκτέλεσης**, ίση με το 4% της συμβατικής αξίας χωρίς να υπολογίζεται ο ΦΠΑ, ισχύος τουλάχιστον δύο (2) μήνες επιπλέον της λήξης της σύμβασης.
2. Οι προσφορές θα ισχύουν για χρονικό διάστημα τουλάχιστον εκατόν ογδόντα (180) ημερών και θα αναγράφουν την αποδοχή των όρων της διακήρυξης.
3. **Τρόπος Πληρωμής**: Όλες οι πληρωμές θα γίνονται σε ευρώ (€) μετά τη διαδικασία της οριστικής παραλαβής των προς προμήθεια ειδών από την Επιτροπή Παραλαβής και την προσκόμιση των νομίμων δικαιολογητικών που προβλέπονται από τις ισχύουσες διατάξεις κατά το χρόνο πληρωμής και σε χρόνο προσδιοριζόμενο από την αναγκαία διοικητική διαδικασία για έκδοση των σχετικών χρηματικών ενταλμάτων, σύμφωνα με τα όσα ορίζονται στην υποπαρ.Ζ5 του Ν.4152/13 «περί συναλλαγών μεταξύ επιχειρήσεων και δημοσίων αρχών».
4. Τον Ανάδοχο βαρύνουν οι υπέρ τρίτων κρατήσεις, ως και κάθε άλλη επιβάρυνση, σύμφωνα με την κείμενη νομοθεσία, μη συμπεριλαμβανομένου Φ.Π.Α. Ιδίως βαρύνεται με τις ακόλουθες κρατήσεις:

α) Κράτηση ύψους 2% υπέρ Οργανισμών Ψυχικής Υγείας (Ν.3580/2007)

β) Κράτηση ύψους 0,1% υπέρ ΕΑΔΗΣΥ (άρθρο 7, Ν.4912/2022). Επί της εν λόγω κράτησης επιβάλλεται χαρτόσημο 3% και κράτηση υπέρ ΟΓΑ ποσοστού 20% επί του χαρτοσήμου.

γ) Κράτηση ύψους 0,07% υπέρ Α.Ε.Π.Π. Επί της εν λόγω κράτησης επιβάλλεται χαρτόσημο 3% και κράτηση υπέρ ΟΓΑ ποσοστού 20% επί του χαρτοσήμου.

δ) Για προκαταβολή φόρου εισοδήματος παρακράτηση 4% για αγαθά και 8% για παροχή υπηρεσιών (αρ. 64, Ν.4172/2013)

**Σημειώνεται ότι οι κρατήσεις θα προσαρμόζονται αυτόματα στην εκάστοτε ισχύουσα νομοθεσία.**

Τα έξοδα μεταφοράς των υλικών μέχρι τις αποθήκες του Νοσοκομείου βαρύνουν τον προμηθευτή

1. Σε περίπτωση αθέτησης των όρων της Σύμβασης, ο ανάδοχος κηρύσσεται έκπτωτος (άρθρο 203 του Ν.4412/16).
2. Για κάθε θέμα που δεν αναφέρεται ρητώς στη διακήρυξη, ισχύει η κείμενη Νομοθεσία.
3. Σε περίπτωση κατακύρωσης αντίστοιχου διαγωνισμού από την ΕΚΑΠΥ, την ΥΠΕ, το Υπουργείο ή άλλο Φορέα, μονομερώς το Νοσοκομείο και χωρίς δικαίωμα για αποζημίωση του αναδόχου, θα διακόψει την σύμβαση.
4. Η αναθέτουσα αρχή ματαιώνει ή δύναται να ματαιώσει εν όλω ή εν μέρει αιτιολογημένα τη διαδικασία ανάθεσης, Επίσης, αν διαπιστωθούν σφάλματα ή παραλείψεις σε οποιοδήποτε στάδιο της διαδικασίας ανάθεσης, μπορεί, να ακυρώσει μερικώς τη διαδικασία ή να αναμορφώσει ανάλογα το αποτέλεσμά της ή να αποφασίσει την επανάληψή της από το σημείο που εμφιλοχώρησε το σφάλμα ή η παράλειψη. Κατά τα λοιπά εφαρμόζονται οι διατάξεις του άρθρου 106 του Ν.4412/2016.

Η ΔΙΟΙΚΗΤΡΙΑ

ΤΟΥ ΝΟΣΟΚΟΜΕΙΟΥ

ΕΛΠΙΝΙΚΗ Α. ΤΑΒΙΑΝΑΤΟΥ

# ΠΑΡΑΡΤΗΜΑ

«ΤΕΧΝΙΚΕΣ ΠΡΟΔΙΑΓΡΑΦΕΣ ΓΙΑ ΤΗΝ ΣΥΝΤΗΡΗΣΗ ΙΑΤΡΟΤΕΧΝΟΛΟΓΙΚΟΥ ΕΞΟΠΛΙΣΜΟΥ»

Η παρούσα τεχνική προδιαγραφή αφορά την επισκευή και συντήρηση δέκα (10) παρακλίνιων μόνιτορ & Ενός (01) κεντρικού σταθμού παρακολούθησης του κατασκευαστικού οίκου Trionara Technologies AB Σουηδίας, που βρίσκονται στα τμήματα της Καρδιολογικής Μονάδας.

Προϋπολογισμός: 21.000€ συμπεριλαμβανομένου του Φ.Π.Α.

Πίνακας καλυπτόμενων μηχανημάτων:

|  |  |  |  |  |
| --- | --- | --- | --- | --- |
| Α/Α | ΕΙΔΟΣ | ΜΟΝΤΕΛΟ | ΣΕΙΡΙΑΚΟΣ ΑΡΙΘΜΟΣ | ΤΜΗΜΑ |
| 1 | MONITOR | VITUS 18 | 21050018 | ΚΑΡΔΙΟΛΟΓΙΚΗ ΜΟΝΑΔΑ |
| 2 | MONITOR | VITUS 18 | 21050019 | ΚΑΡΔΙΟΛΟΓΙΚΗ ΜΟΝΑΔΑ |
| 3 | MONITOR | VITUS 18 | 21050020 | ΚΑΡΔΙΟΛΟΓΙΚΗ ΜΟΝΑΔΑ |
| 4 | MONITOR | VITUS 18 | 21050021 | ΚΑΡΔΙΟΛΟΓΙΚΗ ΜΟΝΑΔΑ |
| 5 | MONITOR | VITUS 18 | 21050022 | ΚΑΡΔΙΟΛΟΓΙΚΗ ΜΟΝΑΔΑ |
| 6 | MONITOR | VITUS 18 | 21050023 | ΚΑΡΔΙΟΛΟΓΙΚΗ ΜΟΝΑΔΑ |
| 7 | MONITOR | VITUS 18 | 21050024 | ΚΑΡΔΙΟΛΟΓΙΚΗ ΜΟΝΑΔΑ |
| 8 | MONITOR | VITUS 18 | 21050025 | ΚΑΡΔΙΟΛΟΓΙΚΗ ΜΟΝΑΔΑ |
| 9 | MONITOR | VITUS 18 | 21050026 | ΚΑΡΔΙΟΛΟΓΙΚΗ ΜΟΝΑΔΑ |
| 10 | MONITOR | VITUS 18 | 21050027 | ΚΑΡΔΙΟΛΟΓΙΚΗ ΜΟΝΑΔΑ |
| 11 | ΚΕΝΤΡΙΚΟΣ ΣΤΑΘΜΟΣ | VITUS Cs pro | 21060005 | ΚΑΡΔΙΟΛΟΓΙΚΗ ΜΟΝΑΔΑ |

1. Ορισμοί

Στην παρούσα ισχύουν οι κατωτέρω ορισμοί, με τις αντίστοιχες έννοιες:

* 1. «Προληπτική συντήρηση» είναι ο περιοδικός έλεγχος, καθαρισμός, ρύθμιση, και προγραμματισμός του εξοπλισμού όπου απαιτείται, καθώς και η δοκιμή αυτού υπό κανονικές συνθήκες λειτουργίας.
  2. «Επανορθωτική συντήρηση» είναι η οποιαδήποτε αναγκαία ενέργεια εκ μέρους της «ΑΝΑΔΟΧΟΥ» για την επιδιόρθωση βλαβών των μηχανημάτων εμφανιζομένων και γνωστοποιούμενων προς την «ΑΝΑΔΟΧΟ» είτε κατά την διάρκεια των επισκέψεων της προληπτικής συντήρησης, είτε κατά τα μεσολαβούντα διαστήματα μεταξύ των επισκέψεων αυτών.
  3. «Αναλώσιμα - ανταλλακτικά»
     1. «Ανταλλακτικά»: Είναι τα Η/Μ μέρη των μηχανημάτων τα οποία πιθανώς να απαιτήσουν αντικατάσταση και δεν περιγράφονται ως αναλώσιμα.
     2. «Αναλώσιμα υλικά»: Είναι τα υλικά τα οποία φθείρονται σε τακτά χρονικά διαστήματα λόγω της χρήσης του μηχανήματος ή απαιτούν τακτική αντικατάσταση σύμφωνα με τον κατασκευαστή. Τα υλικά αυτά σαφώς να αναφέρονται στην προσφορά.
  4. «Ανωτέρα βία» Ως ανωτέρα βία νοείται κάθε γεγονός απρόβλεπτο, το οποίο στη συγκεκριμένη περίπτωση δεν μπορεί να αποτραπεί έστω και με τη λήψη μέτρων άκρας επιμέλειας και σύνεσης, ένεκα του οποίου καθίσταται ανέφικτο στον Προμηθευτή-Προμηθευτές να προβούν οι ίδιοι ή μέσω τρίτων στην εκπλήρωση των υποχρεώσεών τους. Τέτοια συμβάντα ή γεγονότα συμπεριλαμβάνουν αλλά δεν περιορίζονται σε: θεομηνίες, επιδημίες, κυβερνητικές διατάξεις, απαγορεύσεις φορτώσεων, ή μη χορήγηση των απαιτούμενων αδειών, εγκρίσεων και (ή) εξουσιοδοτήσεων, ή μη διάθεση μεταφορικών μέσων. Ο Προμηθευτής-Προμηθευτές δεν μπορούν να θεωρηθούν υπεύθυνοι για την μη έγκαιρη φόρτωση - παράδοση του υπό προμήθεια υλικού ή για την μη παροχή υπηρεσιών συντήρησης ή την διάθεση απαιτούμενων ανταλλακτικών, εφόσον συντρέχουν λόγοι ανωτέρας βίας. Ο Προμηθευτής-Προμηθευτές υποχρεούνται μέσα σε διάστημα δέκα (10) ημερών από τότε που έλαβε χώρα το γεγονός που συνιστά ανωτέρα βία να το αναφέρουν εγγράφως και να προσκομίσουν στο Νοσοκομείο τα απαραίτητα αποδεικτικά στοιχεία. Σε περίπτωση που ο Προμηθευτής-Προμηθευτές δεν προσκομίσουν τέτοια στοιχεία στερούνται του δικαιώματος να επικαλεστούν τη συνδρομή λόγου ανωτέρας βίας για τη μη εκπλήρωση των συμβατικών τους υποχρεώσεων. Το Νοσοκομείο οφείλει να απαντήσει εντός τριάντα (30) ημερών στην κατά τα ανωτέρω γνωστοποίηση του γεγονότος ανωτέρας βίας από τον Προμηθευτή-Προμηθευτές. Αν το Νοσοκομείο δεν απαντήσει εντός του ανωτέρου χρονικού διαστήματος, και υπό την προϋπόθεση ότι το γεγονός ανωτέρας βίας αποδεικνύεται πλήρως από τα στοιχεία που έχουν προσκομιστεί, θεωρείται ότι αποδέχεται τη συνδρομή του λόγου ανωτέρας βίας που επικαλείται ο Προμηθευτής-Προμηθευτές. Γεγονότα που εντάσσονται στο πλαίσιο των κινδύνων της επαγγελματικής δραστηριότητας του Προμηθευτή και μπορεί να επηρεάσουν δυσμενώς την εκπλήρωση των συμβατικών του υποχρεώσεων, δεν συνιστούν λόγους ανωτέρας βίας.
  5. «Εργάσιμες ώρες και ημέρες». Εργάσιμες ώρες και ημέρες θεωρούνται από 8:00 έως 16:00 ώρα και από Δευτέρα έως και Παρασκευή, εξαιρουμένων των αργιών.

1. Προσόντα συντηρητή – Υποχρεώσεις συντηρητή

Ο κάθε υποψήφιος για την ανάληψη συντήρησης πρέπει να διαθέτει τα κάτωθι προσόντα:

* 1. Ο συντηρητής θα πρέπει να διαθέτει «πιστοποιητικό εκπαίδευσης» από τον κατασκευαστικό οίκο όπου θα αναφέρεται με σαφήνεια ότι έχει εκπαιδευτεί να συντηρεί και να επισκευάζει τον υπό συντήρηση εξοπλισμό.
  2. Ο συντηρητής θα πρέπει να βεβαιώνει με κατάθεση βεβαίωσης από τον οίκο κατασκευής ότι καθόλα την διάρκεια της σύμβασης θα παρέχει απρόσκοπτα πάσης φύσεως μη αναλώσιμα ανταλλακτικά που χρειάζονται για την εκτέλεση των εργασιών και επισκευής.
  3. Να κατατεθεί οπωσδήποτε ο επίσημος εργοστασιακός κατάλογος αναλωσίμων & μη αναλωσίμων ανταλλακτικών (κωδικός - Ref & περιγραφή ανταλλακτικού) όπως περιγράφεται στα επίσημα τεχνικά εγχειρίδια (service manual) των μηχανημάτων.
  4. Επί ποινή αποκλεισμού να κατατεθούν οι εργοστασιακές επίσημες φόρμες – πρωτόκολλα ετήσιας συντήρησης, καθώς και βεβαίωση του οίκου κατασκευής ότι ο συντηρητής  διαθέτει τους εργοστασιακούς κωδικούς πρόσβασης των τεχνικών ελέγχων και αναβαθμίσεων των μόνιτορ & των προγραμμάτων των κεντρικών σταθμών παρακολούθησης που είναι εγκατεστημένα στο Νοσοκομείογια την πραγματοποίηση της συντήρησης- αναβαθμίσεων και τυχόν βλαβών.
  5. Επί ποινή αποκλεισμού να κατατεθούν όπως περιγράφεται στα επίσημα τεχνικά εγχειρίδια (service manual) των μηχανημάτων:
* Τεχνικά σχέδια αποκατάστασης βλαβών.
* Φωτογραφίες Ανταλλακτικών μερών και οδηγίες ορθής τοποθέτησης.
* Πίνακες τεχνικών σφαλμάτων (error code).
* Τρόπος καθαρισμού – απολύμανσης των μερών.
* Κωδικός εργοστασίου (factory code).
* Κωδικός συντήρησης – αναβαθμίσεις (maintenance code).
  1. Ο συντηρητής να διαθέτει πιστοποιητικά EN ISO 14001 για το περιβάλλον & Βεβαίωση Συμμετοχής σε Εγκεκριμένο Σύστημα Εναλλακτικής Διαχείρισης ΑΗΗΕ (σύμφωνα με το Ν. 2939/2001 και το Π.Δ 117/2004 και 15/2006).
  2. Ο συντηρητής να διαθέτει EN ISO 9001:2015 καθώς και ΔΥ8δ/1348 του προμηθευτή με πεδίο πιστοποίησης την διακίνηση ιατροτεχνολογικών προϊόντων.
  3. Ο συντηρητής υποχρεούται να αποδείξει την ικανότητα του να διαθέτει γνήσια και αμεταχείριστα ανταλλακτικά, προβλεπόμενα από τον κατασκευαστή, για τον σκοπό αυτό επιπλέον τον παραπάνω στις προσφορές πρέπει να περιλαμβάνεται με ποινή απόρριψης της προσφοράς Υπεύθυνη Δήλωση του «ΣΥΝΤΗΡΗΤΗ» ότι εγγυάται την απρόσκοπτη παροχή, επάρκεια και τοποθέτηση των απαιτούμενων αμεταχείριστων γνήσιων, προβλεπόμενων από τον κατασκευαστή, ανταλλακτικών και αναλωσίμων στον προαναφερόμενο προς συντήρηση εξοπλισμό, κατά την διάρκεια του συμβατικού χρόνου. Η γνησιότητα των χρησιμοποιημένων υλικών να μπορεί να πιστοποιηθεί όταν και εάν ζητηθεί από το Νοσοκομείο, με τα αντίστοιχα έγγραφα(π.χ. Δελτία Αποστολής κ.λπ.). Σε καμία περίπτωση ο ανάδοχος δεν μπορεί να επικαλεστεί την αδυναμία διάθεσης ανταλλακτικών και αναλώσιμων.
  4. Οι υποχρεωτικές αναβαθμίσεις θα εφαρμόζονται δωρεάν.
  5. Ο συντηρητής υποχρεούται να εκδώσει πρωτόκολλο ελέγχου ηλεκτρικής ασφάλειας (όπου απαιτείται) έπειτα από κάθε επισκευή, συντήρηση ή έλεγχο με πλήρη στοιχεία του εξοπλισμού και των αποτελεσμάτων.

1. Ευθύνες του συντηρητή
   1. Ο «ΣΥΝΤΗΡΗΤΗΣ» θα ευθύνεται όσο διαρκεί η σύμβαση τεχνικής υποστήριξης για την ακριβή και πιστή τήρηση και εφαρμογή των διατάξεων του Νόμου ή άλλων κανόνων που διέπουν τις εργασίες που θα εκτελεί ή την λειτουργία των καλυπτόμενων μηχανημάτων.
   2. Ο «ΣΥΝΤΗΡΗΤΗΣ θα φέρει ακέραια την ποινική και αστική ευθύνη για κάθε ζημιά που θα προκληθεί στο προσωπικό του, το προσωπικό του Νοσοκομείου, ή σε τρίτους και θα αποδεικνύεται εμπεριστατωμένα από ανεξάρτητο γνωμοδοτικό όργανο, ότι οφείλεται σε Τεχνική παράληψη ή αμέλεια δική του ή των συνεργείων του.
2. Υποχρεώσεις του Νοσοκομείου
   1. Το Νοσοκομείο είναι υποχρεωμένο να επιτρέπει στα συνεργεία του «ΣΥΝΤΗΡΗΤΗ», να προβαίνουν στις κατά την κρίση τους αναγκαίες εργασίες μετρήσεων, ρυθμίσεων, επισκευών κ.λπ.
   2. Το Νοσοκομείο θα είναι υποχρεωμένο να αναθέτει οποιαδήποτε εργασία συντήρησης – επισκευής - επέκτασης ή μετατόπισης εξοπλισμού, μόνο στον «ΣΥΝΤΗΡΗΤΗ» ρητά συμφωνηθέντων ότι οποιαδήποτε παρέμβαση τρίτου θα συνεπάγεται την πλήρη απαλλαγή του «ΣΥΝΤΗΡΗΤΗ» από τις ευθύνες του.
   3. Το Νοσοκομείο και το προσωπικό του θα είναι υποχρεωμένοι να τηρούν τις οδηγίες του κατασκευαστή σ' ότι αφορά τον χειρισμό των μηχανημάτων.
3. Λοιποί όροι
   1. Με την υποβολή της προσφοράς, ο ανάδοχος αποδέχεται, ότι έλαβε γνώση για την κατάσταση του εξοπλισμού, για τον οποίο έδωσε την προσφορά.
   2. Δεν γίνονται δεκτές προσφορές που δεν περιλαμβάνουν όλα τα μηχανήματα.
   3. Οι τιμές θα δοθούν ανά μηχάνημα για ένα έτος.
   4. Η διάρκεια της σύμβασης ορίζεται σε ένα έτος, από την ημερομηνία υπογραφής της σύμβασης συντήρησης.
   5. Ο συντηρητής μετά το πέρας κάθε εργασίας θα παρέχει στο ΝΟΣΟΚΟΜΕΙΟ αντίγραφο Δελτίων Εργασίας, στα οποία αναφέρονται οι εργασίες που έχουν εκτελεστεί, τα ανταλλακτικά που έχουν αντικατασταθεί καθώς και αυτά που χρήζουν αντικαταστάσεως. Στο Δελτίων Εργασίας θα αναγράφεται ευκρινώς το όνομα (ή τα ονόματα) του Τεχνικού, και θα υπογράφεται από τον Τεχνικό. Από πλευράς Νοσοκομείου, θα υπογράφεται από ένα ή περισσότερα μέλη της επιτροπής παρακολούθησης της Σύμβασης, και σε περίπτωση απουσίας των από την υπεύθυνη του Τμήματος. Με ευθύνη του ο Συντηρητής θα προσκομίσει και θα παραδώσει στον Διευθυντή της Κλινικής ή Τμήματος ή Εργαστηρίου ή Μονάδας, Ντοσιέ για κάθε μηχάνημα για την παρακολούθησή του δηλαδή «ΙΣΤΟΡΙΚΟ ΑΡΧΕΙΟ ΜΗΧΑΝΗΜΑΤΟΣ». Εντός του Ντοσιέ θα τοποθετηθεί μια σελίδα στην οποία θα αναγραφούν, με μέριμνα του Συντηρητή, όλα τα στοιχεία ταυτότητας του Μηχανήματος, όπως:

|  |  |
| --- | --- |
| Κωδικός: |  |
| Περιγραφή Μηχανήματος: |  |
| Μοντέλο: |  |
| Αριθμός Σειράς: |  |
| Έτος κατασκευής: |  |
| Ημερομηνία Εγκατάστασης: |  |
| Σύνθεση : (επιμέρους συσκευές που απαρτίζουν το Μηχάνημα ή το Συγκρότημα |  |

Το ντοσιέ θα φυλάσσεται στο χώρο λειτουργίας του μηχανήματος με ευθύνη του Διευθυντή του Τμήματος

Το πρωτότυπο Δελτίων Εργασίας θα αρχειοθετείται στο «ΙΣΤΟΡΙΚΟ ΑΡΧΕΙΟ ΜΗΧΑΝΗΜΑΤΟΣ» με μέριμνα του Τεχνικού του Συντηρητή. Αντίγραφο του υπογεγραμμένου δελτίου εργασίας θα προσκομίζεται στο Τμήμα ΒΙ.Τ από τον τεχνικό του Συντηρητή ή θα αποστέλλεται με email.

1. Περιγραφή Έργου
2. O Ανάδοχος αναλαμβάνει όλες τις εργασίες συντήρησης και επισκευής (επανορθωτικής συντήρησης) του παραπάνω ιατροτεχνολογικού και του περιφερειακού εξοπλισμού τους, κατά τις διεθνώς ισχύουσες προδιαγραφές του Κατασκευαστικού Οίκου, καθ’ όλη τη διάρκεια ισχύος της σύμβασης.
3. Ο συντηρητής αναλαμβάνει την υποχρέωση της επισκέψεως υποχρεωτικά μία (1) φορά ανά εξάμηνο για προληπτική συντήρηση των μηχανημάτων και για απεριόριστες κλήσης ήθελε χρειαστεί ενδιαμέσως για την αποκατάσταση των διαφόρων βλαβών που θα προκύψουν.
4. Ο συντηρητής είναι υπεύθυνος για τον εσωτερικό καθαρισμό των μηχανημάτων και γενικά για τις εργασίες που προβλέπονται από τις τεχνικές προδιαγραφές / πρωτόκολλα κατά την ετήσια τακτική συντήρηση , και θα εκτελούνται οι έλεγχοι και διορθώσεις που ορίζει ο κατασκευαστής στο εγχειρίδιο service.Ποιο συγκεκριμένα για τα μόνιτορ:

* Οπτικός εξωτερικός έλεγχος.
* Έλεγχος βάσεων στήριξης και τροχήλατων στατό.
* Power On Test \_Τεστ εκκίνησης όπου γίνεται έλεγχος της ακολουθίας εκκίνησης του μόνιτορ για πιθανά σφάλματα και παραλήψεις βημάτων που θα οδηγήσουν σε διάγνωση βλαβών .
* Βασικό τεστ διασφάλισης απόδοσης.
* Τεστ διασφάλισης πλήρους απόδοσης.
* Ρυθμίσεις διαστάσεων οθόνης απεικόνισης αφής touch screen.
* Βαθμονόμηση καλυμπράρισμα πληκτρολογίου.
* Έλεγχος καλής λειτουργίας Μπαταρίας.
* Έλεγχος μνημών (trend data).
* Αναβαθμίσεις λογισμικού όπου απαιτείτε.
* Έλεγχος καλής λειτουργίας ΗΚΓ.
* Έλεγχος καλής λειτουργίας Οξυμετρίας.
* Έλεγχος καλής λειτουργίας Αιματηρών πιέσεων.
* Έλεγχος καλής λειτουργίας θερμοκρασίας.
* Έλεγχος καλής λειτουργίας Αναπνοών RESP.
* Έλεγχος καλής λειτουργίας καπνογραφίας . mudu legas analyzer.
* Έλεγχος καλής λειτουργίας καρδιακής παροχής.
* Έλεγχος καλής λειτουργίας Αναίμακτης Πίεσης που περιλαμβάνει
  + - NiBP AccuracyTest
    - NiBP LeakageTest
    - NiBP LinearityTest
    - Valve Test
* Βαθμονόμηση ΝiΒΡ.
* Έλεγχος σωστής λειτουργίας αναγγελίας συναγερμών.
* Έλεγχος σωστής λειτουργίας αναγγελίας αρρυθμιών (Arrreview).
* Αποσυναρμολόγηση και εσωτερικός καθαρισμός από σκόνη των μονάδων που χρήζουν τέτοιας όπως ο Κεντρικός Σταθμός.
* Έλεγχος καλής λειτουργίας του Κεντρικού Σταθμού. Η/Υ, ΟΘΟΝΗ, ΕΚΤΥΠΩΤΗΣ, περιφερειακά καλωδίωση δικτύου – RAC switch.
* Έλεγχος καλής λειτουργίας του δικτύου επικοινωνίας .
* Έλεγχος – ρυθμίσεις πρωτοκόλλων .
* Έλεγχος τάσεως τροφοδοσίας (μικρομετρικές ρυθμίσεις) .
* Έλεγχοι ασφάλειας λειτουργίας συσκευής.
  + - Enclosure Leakage Current normal condition
    - Enclosure Leakage Current single fault condition
    - Earth Leakage Current
    - Protective Earth Resistance
    - Patient Leakage Current normal condition
    - Patient Leakage Current single fault condition
  + Έλεγχος της κατάστασης αναλωσίμων για φθορές και ελλείψεις

Ότι άλλο προβλέπουν οι οδηγίες του Οίκου Κατασκευής και δεν αναφέρονται παραπάνω.

Ποιο συγκεκριμένα για τους αναπνευστήρες:

* Οπτικός εξωτερικός έλεγχος.
* Έλεγχος βάσεων στήριξης και τροχήλατων στατό.
* Power On Test \_Τεστ εκκίνησης όπου γίνεται έλεγχος της ακολουθίας εκκίνησης του μόνιτορ για πιθανά σφάλματα και παραλήψεις βημάτων που θα οδηγήσουν σε διάγνωση βλαβών .
* Βασικό τεστ διασφάλισης απόδοσης.
* Τεστ διασφάλισης πλήρους απόδοσης.
* Ρυθμίσεις διαστάσεων οθόνης απεικόνισης αφής touch screen.
* Βαθμονόμηση καλυμπράρισμα πληκτρολογίου.
* Έλεγχος καλής λειτουργίας Μπαταρίας.
* Έλεγχος μνημών (trend data).
* Αναβαθμίσεις λογισμικού όπου απαιτείτε.
* Υδατοπαγίδα – φίλτρο AIR connector. Έλεγχος και βαθμονόμηση βαλβίδας
* Συναγερμοί Ενεργοποίηση συναγερμού, Σαφήνεια της έντασης, Σωστή λειτουργία των φωτεινών ενδείξεων συναγερμών.
* Αυτόματος έλεγχος, Λειτουργία self-test
* Βαλβίδα εκπνοής, Έλεγχος - Αντικατάσταση και βαθμονόμηση βαλβίδας εκπνοής
* Αισθητήρας ροής, Έλεγχος - Αντικατάσταση και βαθμονόμηση Αισθητήρα ροής. (FLOW SENSOR
* Αισθητήρας οξυγόνου, Έλεγχος - Αντικατάσταση και βαθμονόμηση Αισθητήρα ροής. (FLOW SENSOR)
* Βαλβίδα PEEP, Έλεγχος και βαθμονόμηση
* Λειτουργία αερισμού προκαθορισμένου όγκου (VCV), Έλεγχος αναπνευστικού ρυθμού
* Λειτουργία αερισμού προκαθορισμένης πίεσης (PCV), Ελεγχόμενη πίεση ,Έλεγχος αναπνευστικού ρυθμού
* Συμπιεστής , Έλεγχος ρυθμιστικών πιέσεων
* Τροφοδοσία, Έλεγχος καλωδίου ρεύματος, Έλεγχος σωστής γείωσης
* Καθαρισμός μερών, Καθαρισμός φίλτρων αέρα – απολύμανση της συσκευής σύμφωνα με της οδηγίες του κατασκευαστή
* Έλεγχος – ρυθμίσεις πρωτοκόλλων .
* Ασφαλιστικά μέτρα συσκευής, Έλεγχος ηλεκτρικής διαρροής.
* Έλεγχοι ασφάλειας λειτουργίας συσκευής.
  + - Enclosure Leakage Current normal condition
    - Enclosure Leakage Current single fault condition
    - Earth Leakage Current
    - Protective Earth Resistance
    - Patient Leakage Current normal condition
    - Patient Leakage Current single fault condition

Ότι άλλο προβλέπουν οι οδηγίες του Οίκου Κατασκευής και δεν αναφέρονται παραπάνω.

1. Το συντηρητή βαρύνουν όλα τα ανταλλακτικά περιοδικής συντήρησης και βλαβών, τα υλικά καθαρισμού και λίπανσης, η εργασία των τεχνικών που θα απασχοληθούν για την συντήρηση, έλεγχο, ρύθμιση λειτουργίας, επισκευή βλαβών κλπ.
2. Αντικατάσταση μπαταρίας λειτουργίας όταν απαιτηθεί
3. Αντικατάσταση ετησίως αναλωσίμων υλικών περιφερικών καλωδίων ως εξής:

* Πέντε καλώδια ΗΚΓ
* Πέντε αισθητήρες οξυμετρίας
* Πέντε σωλήνες μέτρησης αναίμακτης πίεσης
* Πέντε περιχειρίδες αναίμακτης πίεσης
* Πέντε καλώδια μέτρησης αιματηρής πίεσης
* Πέντε αισθητήρες μέτρησης θερμοκρασίας

1. Οδηγίες καλής λειτουργίας, χειρισμού, καθαρισμού, κ.α. στο αρμόδιο προσωπικό για την αποφυγή βλαβών λόγω μη γνώσης χρήσης του εξοπλισμού όταν ζητηθεί ή όταν προταθεί από τον τεχνικό της ΕΤΑΙΡΕΙΑΣ
2. Οι εργασίες συντήρησης θα γίνονται σε εργάσιμες ώρες, κατόπιν συνεννόησης με το αρμόδιο τμήμα και το τμήμα Βιοϊατρικής Τεχνολογίας, χωρίς να διαταράσσεται η κανονική λειτουργία του τμήματος και κατ` επέκταση του Νοσοκομείου.
3. Ανταπόκριση κλήσης για βλάβη εντός 8 εργάσιμων ωρών από επίσημη ειδοποίηση της υπηρεσίας. Διάγνωση και αποκατάσταση βλάβης ή δυσλειτουργίας εντός εικοσιτετράωρου(24) ωρών εργάσιμων ημερών από την αναγγελία της βλάβης, στην περίπτωση που δεν απαιτούνται εξειδικευμένα ανταλλακτικά, χωρίς το μηχάνημα, να απομακρυνθεί από το Νοσοκομείο, οποιαδήποτε ημέρα και ώρα του χρόνου. Αν το μηχάνημα δεν δύναται να επισκευαστεί στο χώρο λειτουργίας του ο ανάδοχος θα παρέχει στο Νοσοκομείο μηχάνημα αντικατάστασης παρομοίων δυνατοτήτων πλήρως λειτουργικό με δυνατότητα δικτύωσης στον κεντρικό σταθμό παρακολούθησης ως την ολοκλήρωση αποκατάστασης της επισκευής, εφόσον απαιτηθεί από την υπηρεσία.
4. Ο συνολικός χρόνος ακινητοποίησης λόγω επισκευών και προγραμματισμένων συντηρήσεων δεν μπορεί να υπερβαίνει τις (24) εργάσιμες ώρες. Σε περίπτωση υπέρβασης, η σύμβαση θα παρατείνεται για 5 εργάσιμες ημέρες χωρίς αμοιβή, για κάθε ημέρα υπέρβασης του προαναφερομένου συνολικού χρόνου των (24) ωρών.
5. Σαν ακινητοποίηση των μηχανημάτων νοείται οποιαδήποτε βλάβη που καθιστά ολόκληρο ή μέρος του μηχανεύματος να μην μπορεί να αποδώσει σύμφωνα με τις δυνατότητες του, οπότε και θα αρχίζει και να μετρά ο χρόνος ακινητοποίησης από την αναγγελία της βλάβης στο συντηρητή. Σε περίπτωση βλάβης όπου απαιτείται μεταφορά του μηχανήματος στην εταιρεία θα γίνεται αντικατάσταση αυτού με αντίστοιχο μηχάνημα. Το μέσον αναγγελίας μπορεί να είναι είτε τηλεφωνικό είτε με email ή φαξ.
6. Για κάθε μονάδα μηχανήματος με μέριμνα και ευθύνη του συντηρητή θα τηρείται βιβλίο συντηρήσεων-επισκευών, στο οποίο αναγράφονται ανελλιπώς και με πληρότητα (ημερομηνία, περιγραφή εργασίας κλπ), τις συντηρήσεις, αποκαταστάσεις βλαβών, ρυθμίσεις και οποιοδήποτε άλλο στοιχείο κρίνεται απαραίτητο. Το βιβλίο αυτό θα τηρείται στο τμήμα Βιοϊατρικής Τεχνολογίας.
7. Παράλληλα με το προαναφερόμενο βιβλίο και μετά από κάθε επίσκεψη τεχνικού του συντηρητή θα συμπληρώνονται ειδικά δελτία του συντηρητή και του Νοσοκομείου, και τα οποία θα υπογράφονται από τον συντηρητή και την αρμόδια επιτροπή ελέγχου συντήρησης του Νοσοκομείου.
8. Στην περίπτωση που ο συντηρητής αποδειχθεί ότι είναι ασυνεπής ως προς τις υποχρεώσεις του το Σ.Δ του Νοσοκομείου ύστερα από εισήγηση της επιτροπής ελέγχου συντήρησης θα τον κηρύσσει έκπτωτο.
9. Το συμβόλαιο συντήρησης δεν περιλαμβάνει:
10. Τα ανταλλακτικά επισκευής και το κόστος εργασίας επισκευής λόγω υπαιτιότητας χειριστού από κακή χρήση.
11. Το κόστος εργασίας επισκευής και ανταλλακτικών που προκάλεσαν φυσικές καταστροφές, από κακή τροφοδοσία δικτύου ή από επέμβαση τρίτου.

ΚΟΙΝΟΠΟΙΗΣΗ

* Γρ. Προέδρου Δ.Σ.
* Γρ. Διοικήτριας
* Γρ. Αν. Διοικήτριας
* Δ/νση Διοικ. Υπηρεσίας
* Υποδ/νση Οικονομικού
* Τμήμα Προμηθειών
* Τμήμα Οικονομικού
* Νοσηλευτικό Τμήμα ΜΕΠΚ
* Τμήμα Βιοϊατρικής